Kilder som er brukt

HeapDict modul (<https://pypi.org/project/HeapDict/>)

BinaryTree docs (<https://binarytree.readthedocs.io/en/main/specs.html#binarytree.Node>)

Python warnings modul (<https://docs.python.org/3/library/warnings.html#warnings.warn>)

Alle datastrukturer som jeg kodet i denne oppgaven har jeg allerede lært fra DTE-2511 Videregående programmering. Så denne oppgaven var bare repetering av det jeg lærte forrige semester. Jeg har ikke brukt python sin warnings modul før så den var ny for meg.

Jeg har en jobb hvor jeg trykker logoer på klær, vanligvis logoer til fotball uniformer. Jeg trykker vanligvis den ene siden av alle uniformene, før jeg trykker den andre siden. Når jeg har trykket den ene siden av en uniform så legger jeg den i en egen stabel av klær hvor kun den ene siden er trykket. Når jeg har trykket den ene siden av alle uniformene så begynner jeg på den andre siden med å ta av toppen av stabelen. Man kan tenke på den stabelen som en stack, de som legges der først er de som tas bort sist (Last in, first out).

Å velge hva man vil spise kan representeres av en slags prioritetskø. Prioriteten kan være hvor lenge det er til maten går ut på dato. Jo nærmere det er jo større prioritet. Når det ikke er noe mat som kommer til å gå ut, så har all maten like lav prioritet og du velger tilfeldig hva du vil spise basert på hva som frister. Hvis noe av maten begynner å bli litt gammel da får den større prioritet. På den måten så går mindre mat ut på dato og det blir kastet mindre mat.